b'\n_START_ARTICLE_\nPaintball\n_START_PARAGRAPH_\nPaintball je \xc5\xa1port s pu\xc5\xa1kami (markerji (domet 40 do 150 metrov)), ki s pomo\xc4\x8djo plina (najpogosteje CO2) ali zraka izstreljujejo barvne kroglice, s katerimi se igralci izlo\xc4\x8dajo iz igre._NEWLINE_Za igranje igralec potrebuje marker, masko za obraz, plinsko bombico in obleko. Za dodatno za\xc5\xa1\xc4\x8dito pa ima igralec lahko tudi \xc5\xa1\xc4\x8ditnike za vse dele telesa.\n_START_SECTION_\nOprema za paintball\n_START_PARAGRAPH_\nOprema se razlikuje glede na tekmovalni ali rekreacijski paintball. Seveda pa tudi v ceni!\n_START_SECTION_\nMarker\n_START_PARAGRAPH_\nJe glavni del opreme. Poznamo ve\xc4\x8d vrst markerjev\xc2\xa0; PUMP markerji, avtomatski, polavtomatski (mehanski in elektronski). Princip delovanja pa je pravzaprav isti pri vseh razli\xc4\x8dicah. Vsak marker ima potisni plin v jeklenki ( zrak, CO2 ali drug stisnjen plin ), ki omogo\xc4\x8da delovanje mehanskega sistema znotraj markerja. Glede na vrsto spro\xc5\xbeitve lo\xc4\x8dimo markerje na mehanske in elektronske ter glede na delovanje mehanizma na avtomatske in polavtomatske. Slednji so tudi najbolj raz\xc5\xa1irjeni. Markerji za rekreacijski paintball delujejo obi\xc4\x8dajno na CO2 in omogo\xc4\x8dajo izstrelitev pribli\xc5\xbeno 400 kroglic z eno polnitvijo. Hitrost vseh markerjev mora biti omejena na 300 fps pri izstopu kroglice iz cevi.\n_START_SECTION_\nLoader\n_START_PARAGRAPH_\nLoader spada k markerju. V njem so kroglice, ki padajo direktno v sistem markerja, s plinom jih nato potisne iz markerja. Pri tekmovalnih markerjih se uporabljajo loaderji s prisilno polnitvijo kroglic, ker so ti markerji tako hitri, da kroglice prepo\xc4\x8dasi padajo v sistem in jih pri delovanju lahko preseka.\n_START_SECTION_\nMaska\n_START_PARAGRAPH_\nMaska je najpomembnejsi \xc4\x8dlen pri varnosti. Mora se tesno prilegati obrazu in pokrivati celotno prednjo stran glave z u\xc5\xa1esi vred. Priporo\xc4\x8dljivo je, da ima dvojno steklo, ki prepre\xc4\x8duje rosenje in zmanj\xc5\xa1a mo\xc5\xbenost po\xc5\xa1kodbe stekla. Maska mora biti vedno na glavi, ko je igralec v obmo\xc4\x8dju poligona ali je v dometu markerja.'